12.1.2022
EL
Επίσημη Εφημερίδα της Ευρωπαϊκής Ένωσης
C 15/183 Πέμπτη 20 Μαΐου 2021
29.
υπενθυμίζει ότι η Επιτροπή επί του παρόντος επανεξετάζει όλες τις αποφάσεις περί επάρκειας που εκδίδονται δυνάμει της οδηγίας 95/46/ΕΚ· τονίζει ότι η Επιτροπή θα πρέπει να εφαρμόσει τα αυστηρότερα πρότυπα που ορίζονται στον ΓΚΠΔ, και στις αποφάσεις Schrems I και II του ΔΕΕ προκειμένου να αξιολογήσει κατά πόσον παρέχεται ουσιαστικά ισοδύναμο επίπεδο προστασίας με εκείνο που παρέχεται από τον ΓΚΠΔ, μεταξύ άλλων όσον αφορά την πρόσβαση σε αποτελεσματική έννομη προστασία και προστασία έναντι της αδικαιολόγητης πρόσβασης σε προσωπικά δεδομένα από τις αρχές της τρίτης χώρας· παροτρύνει την Επιτροπή να ολοκληρώσει επειγόντως αυτές τις αναθεωρήσεις και να ανακαλέσει ή να αναστείλει τις αποφάσεις που ελήφθησαν πριν από τον ΓΚΠΔ, εάν διαπιστώσει ότι η εν λόγω τρίτη χώρα δεν παρέχει ουσιαστικά ισοδύναμο επίπεδο προστασίας και εάν η κατάσταση δεν μπορεί να διορθωθεί· 30.
θεωρεί ότι η κυβέρνηση Biden, μέσω του διορισμού ενός έμπειρου στην προστασία της ιδιωτικής ζωής εμπειρογνώμονα ως κύριου διαπραγματευτή για τη διάδοχη συμφωνία της Ασπίδας Προστασίας της Ιδιωτικής Ζωής, επέδειξε προσήλωση στην εξεύρεση λύσης για τις εμπορικές διαβιβάσεις δεδομένων μεταξύ της ΕΕ και των ΗΠΑ ως ζητήματος προτεραιότητας· αναμένει ότι κατά τους επόμενους μήνες, ο διάλογος ο οποίος ξεκίνησε αμέσως μετά την απόφαση του ΔΕΕ μεταξύ της Επιτροπής και των ομολόγων της στις ΗΠΑ, θα εντατικοποιηθεί· 31. καλεί την Επιτροπή να μην εκδώσει καμία νέα απόφαση περί επάρκειας σε σχέση με τις ΗΠΑ, εκτός εάν εισαχθούν ουσιαστικές μεταρρυθμίσεις, ιδίως για σκοπούς εθνικής ασφάλειας και συλλογής πληροφοριών, οι οποίες δύνανται να επιτευχθούν μέσω μίας σαφούς, νομικά αποδεκτής, εκτελεστής και χωρίς διακρίσεις μεταρρύθμισης των κανόνων και πρακτικών των ΗΠΑ· επαναλαμβάνει, στο πλαίσιο αυτό, τη σημασία ισχυρών διασφαλίσεων στον τομέα της πρόσβασης στα προσωπικά δεδομένα από τις δημόσιες αρχές· καλεί την Επιτροπή να θέσει σε εφαρμογή τις «γεωπολιτικές της επιδιώξεις» για να επιβάλει ουσιαστικά ισοδύναμη προστασία δεδομένων με εκείνη που παρέχεται στην ΕΕ στις ΗΠΑ και σε άλλες τρίτες χώρες· 32.
προτείνει στις εθνικές αρχές προστασίας δεδομένων να αναστείλουν τη διαβίβαση δεδομένων προσωπικού χαρακτήρα στα οποία ενδέχεται να έχουν πρόσβαση δημόσιες αρχές στις ΗΠΑ, εάν η Επιτροπή πρόκειται εκδώσει νέα απόφαση σχετικά με την επάρκεια όσον αφορά τις ΗΠΑ, ελλείψει τέτοιων ουσιαστικών μεταρρυθμίσεων· 33.
επικροτεί το γεγονός ότι η Επιτροπή ακολουθεί τα κριτήρια που ορίζονται στην αναφορά επάρκειας της ομάδας εργασίας του άρθρου 29 στο πλαίσιο του ΓΚΠΔ (18) (όπως εγκρίθηκε από το ΕΣΠΔ) και στη σύσταση 01/2021 του ΕΣΠΔ σχετικά με τα στοιχεία αναφοράς επάρκειας στο πλαίσιο της οδηγίας για την επιβολή του νόμου (19)· θεωρεί ότι η Επιτροπή δεν θα πρέπει να υπολείπεται αυτών των κριτηρίων κατά την αξιολόγηση του κατά πόσον μια τρίτη χώρα πληροί τις προϋποθέσεις για την απόφαση περί επάρκειας· θέτει υπό σημείωση ότι το ΕΣΠΔ επικαιροποίησε πρόσφατα τις συστάσεις του σχετικά με τις Ευρωπαϊκές Βασικές Εγγυήσεις για μέτρα παρακολούθησης, υπό το φως της νομολογίας του ΔΕΕ (20)· o o
o
34. αναθέτει στον Πρόεδρό του να διαβιβάσει το παρόν ψήφισμα στην Επιτροπή, στο Ευρωπαϊκό Συμβούλιο, στο Συμβούλιο της Ευρωπαϊκής Ένωσης, στο Ευρωπαϊκό Συμβούλιο Προστασίας Δεδομένων, στα εθνικά κοινοβούλια των κρατών μελών, στην Κυβέρνηση και το Κογκρέσο των Ηνωμένων Πολιτειών της Αμερικής καθώς και στο Κοινοβούλιο και την Κυβέρνηση του Ηνωμένου Βασιλείου.
(18) (19) (20)
https://ec.europa.eu/newsroom/article29/item-detail.cfm?item_id=614108 https://edpb.europa.eu/our-work-tools/our-documents/recommendations/recommendations-012021-adequacy-referential-underlaw_el https://edpb.europa.eu/our-work-tools/our-documents/recommendations/recommendations-022020-european-essentialguarantees_el